ડી. જી. વણઝારા આશારામના ભક્ત છે તે વાત જાહેર છે. 2013માં ભાજપ પોતાના વડાપ્રધાન પદના ઉમેદવાર જાહેર કરવા માગતુ હતું. નરેન્દ્ર મોદીના નામ સામે ભાજપની રાષ્ટ્રીય કારોબારી ચોકડી મારે તેવો પ્લાન નક્કી થયો કહેવાય છે. આ પ્લાનના આર્કિટેક લાલકૃષ્ણ અડવાણી હતા. અડવાણીની મદદમાં આશારામ આવ્યા. નક્કી થયા પ્રમાણે આશારામના ભક્ત વણઝારાએ જેલમાં બેઠા બેઠા એક પત્ર લખ્યો અને તેમાં તેમણે એન્કાઉટર માટે મોદી અને અમિત શાહને જવાબદાર ગણાવ્યા, પણ પ્લાન સફળ થયો નહીં. મોદી વડાપ્રધાન પદના ઉમેદવાર જાહેર થયા અને આશારામ જેલમાં ગયા. વણઝારા આ ઘટના પછી સરકારની યાદીમાંથી બાકાત થઈ ગયા. બધા જ જ્યારે મુંબઈ કોર્ટમાંથી છુટી રહ્યા હતા ત્યારે વણઝારાને પણ તેમાંથી બહાર કાઢવા જરૂરી હતા, તે સોહરાબુદ્દીન કેસમાં નિકળી ગયા.